Korkas
Korkas (air. Corcaigh, angl. Cork) – miestas pietvakarių Airijoje, antrasis pagal dydį šalyje; Korko grafystės sostinė, antras pagal dydį po Dublino Airijos miestas. Per miestą teka upė Li (air. Laoi), šalia įtekanti į Atlanto vandenyną. Miesto centras yra šios upės saloje. Stambus uostas, įsikūrusios prieplaukos ir dokai. Stovi Kristaus (1726 m.), Šv. Onos (1726 m.), Švč. Trejybės (1832 m.), klasicistinė Švč. Mergelės Marijos (1839 m.), neogotikinė Šv. Petro ir Povilo (1868 m.), Kristaus Karaliaus (1930 m.), Šv. Pranciškaus (1953 m.) bažnyčios, Elžbietos fortas (XVI a.), Bimišo ir Kraufordo alaus darykla (XVII a.), Kraufordo meno galerija (anksčiau muitinė, 1724 m.), Teismo rūmai (1835 m.), rotušė (1936 m.), Airijos nacionalinio teatro rūmai (1966 m.).